ལོ་ངོ་སུམ་ཅུ་ལྷག་གི་རིང་ལ།དུས་དེབ་འདི་ཉིད་ཀྱིས་ཐོག་མཐའ་བར་གསུམ་དུ་རྒྱ་ཆེའི་བོད་རིགས་རྩོམ་པ་པོ་རྣམས་དང་རྡོག་རྩ་གཅིག་སྒྲིལ་བྱེད་ཅི་ཐུབ་ཀྱིས།རྩོམ་རིག་ལ་མོས་པ་ཟབ་པའི་ལས་དང་པོ་བ་གསར་རྙེད་དང་གསོ་སྐྱོང་བྱ་རྒྱུ་དེ་བླ་མེད་ཀྱི་འགན་འཁྲི་ཞིག་ཏུ་སེམས་བཞིན་ཡོད་དེ།འབྲེལ་ཡོད་ལས་ཁུངས་དང་མི་སྣའི་རྒྱབ་སྐྱོར་དང་རོགས་རམ་འོགསྔ་ཕྱིར་རྩོམ་རིག་འཆད་ཁྲིད་དང་ཟབ་སྦྱོང་འཛིན་གྲྭ་རེབ་ཐེངསལྷག་སྤེལ་ཅིང་།དེར་ཞུགས་མཁན་མི་གྲངསཉེ་བར་བྱུང་བ་རེད།ད་ལྟ།སྦྲང་ཆརགྱི་རྩོམ་པ་པོ་ནི་དེ་སྔའི་མི་བཅུ་ཕྲག་འགའ་ལས་འཕར་ཏེ་སྟོང་ཕྲག་ཡས་མས་སུ་འཕེལ་རྒྱས་བྱུང་ཡོད་ལ།དེ་ལས་གསར་རྩོམ་གྱི་གནས་ཚུལ་ཅུང་རྒྱུན་ལྡན་དང་གཏན་འཇགས་ཡིན་པའི་རྐང་འཛིན་རྩོམ་པ་པོའང་བརྒྱ་ཕྲག་ལྷག་སྣང་ངོ་།།དེ་བས།རྩོམ་པ་པོ་མང་ཤོས་ནིསྦྲང་ཆརལ་བརྟེན་ནས་རྩོམ་རིག་གི་ལམ་བུར་ཞུགས་པ་དང་།སྦྲང་ཆརལ་བརྟེན་ནས་རྩོམ་རིག་གི་ལས་སུ་གཞོལ་བ་རེད་ཅེས་སྨྲས་ཀྱང་ཅིས་མི་ཆོག